టీమిండియా క్రికెటర్ల ఘనమైన ముగింపు
 
న్యూఢిల్లీ: టీమిండియా క్రికెటర్లు 2016 సంవత్సరంలో తమ సత్తాచా టారు. దీంతో వీరు ఈ సంవత్సరానికి ఘనమైన ముగింపునుపలికారు.కాగా సంవ త్సరం చివరి నాటికి టీమిండియా టెస్టుల్లో నంబర్‌ వన్‌ ర్యాంకులో కొనసాగుతుండగా,వన్డే,టి20ల్లోనూ బాగా దూసుకుపోయింది.ఇక జట్టుతో పాటు టీమిండియా ఆటగాళ్లు కూడా వ్యక్తిగతంగా ఈ ఏడాది సత్తా చాటారు. కాగా మూడు ఫార్మాట్లలో కలిసి ఈ ఏడాది ముగ్గురు అత్యుత్తమ క్రికెటర్లుగా నిలిచారు.వన్డేల్లో ప్రభావం చూపని కొందరు టెస్టు,టి20ల్లో మాత్రం అత్యుత్తమ ప్రదర్శన కనబర్చారు.ఈ ఏడాది ఐసిసి ప్రకటించిన అవార్డుల్లో టెస్టు క్రికెటర్‌ ఆఫ్‌ ద ఇయర్‌ అవార్డుని సొంతం చేసుకున్న అశ్విన్‌ టెస్టుల్లో అత్యధిక వికెట్లు తీసిన ఆటగాడిగా నంబర్‌ వన్‌ స్థానంలో కొనసాగుతు న్నాడు.ఇక టి20ల్లో అత్యధిక పరుగులు చేసిన బ్యాట్స్‌మెన్‌గా కోహ్లీ నిలు వగా,అత్యధిక వికెట్లు తీసిన బౌలర్‌గా జస్‌ ప్రీత్‌ బుమ్రా నిలిచాడు.కాగా 2016లో పలు రికార్డులను సొంతం చేసుకున్న భారత క్రికెటర్లు ఆట తీరు పరిశీలిస్తే. టెస్టుల్లో అత్యధిక పరుగులు 2016 సంవత్సరానికి గాను టెస్టుల్లో జో రూట్‌ 17 మ్యాచ్‌ల్లో 49.23 సగటుతో 1477 పరుగులు,బెయిర్‌ స్టో 17 మ్యాచ్‌ల్లో 58.80 సగటుతో 1470 పరుగులు,అలిస్టర్‌ కుక్‌ 17 మ్యాచ్‌ల్లో 42.33 సగటుతో 1270 పరుగులు చేశాడు.
కాగా ఈ జాబితాలో టీమిం డియా టెస్టు కెప్టెన్‌ కోహ్లీ 12 మ్యాచ్‌ల్లో 75.93 సగటుతో 1215 పరుగులు చేసి నాలుగవ స్థానంలో ఉన్నాడు. టెస్టుల్లో అత్యధిక వికెట్లు ఈ సంవత్సరం టెస్టుల్లో అత్యధిక వికెట్లు తీసుకున్న ఆటగాళ్లలో టీమిండియా స్పిన్నర్‌ అశ్విన్‌ 12 మ్యాచ్‌ల్లో 23.90 సగటుతో 72 వికెట్లు తీసుకుని మొదటి స్థానంలో నిలువగా,రంగనా హెరాత్‌ 9 మ్యాచ్‌ల్లో 19.12 సగటుతో 56 వికెట్లు,బ్రాడ్‌ 14 మ్యాచ్‌ల్లో 48 వికెట్లు తీసుకున్నారు.ఇక భారత ఆల్‌ రౌండర్‌ అశ్విన్‌ 9 మ్యాచ్‌ల్లో 23.18 సగటుతో 43 వికెట్లు తీసి ఏడవ స్థానంలో నిలిచాడు. వన్డేల్లో అత్యధిక పరుగులు ఈ సంవత్సరం ఆస్ట్రేలియా డాషింగ్‌ ఓపెనర్‌ డేవిడ్‌ వార్నర్‌ 23 మ్యాచ్‌ల్లో 63.09 సగటుతో 1388 పరుగులు,స్టివెన్‌ స్మిత్‌ 26 మ్యాచ్‌ల్లో 50.17 సగటుతో 1154 పరుగులు,డీకాక్‌ 17 మ్యాచ్‌ల్లో 57.13 సగటుతో 857 పరుగులు చేశాడు.ఇక భారత్‌ తరుపున కోహ్లీ 10 మ్యాచ్‌ల్లో 92.37 సగటుతో 739 పరుగులు చేసి ఏడవ స్థానంలో నిలిచాడు.
వన్డేల్లో అత్యధిక పరుగులు 2016 సంవత్సరానికి గాను వన్డేల్లో ఆడమ్‌ జంపా 19 మ్యాచ్‌ల్లో 27.80 సగటుతో 30 వికెట్లు,హేస్టింగ్స్‌ 15 మ్యాచ్‌ల్లో 24.13 సగటుతో 29 వికెట్లు, రషీద్‌ 17 మ్యాచ్‌ల్లో 28.34 సగటుతో 29 వికెట్లు తీసుకున్నాడు. భారత తరుపున టాప్‌ టెన్‌లో ఏ ఒక్క బౌలర్‌కు కూడా చోటు దక్కక పోవ డం విశేషం. టి20ల్లో అత్యధిక పరుగులు ఈ ఏడాది టి20ల్లో అత్యధిక పరుగులు చేసిన ఆటగాడిగా టీమిండియా టెస్టు కెప్టెన్‌ కోహ్లీ నిలిచాడు.కాగా 641 పరుగులతో ఈ ఏడాది టి20ల్లో కోహ్లీ నంబర్‌ వన్‌ స్థానంలో నిలిచాడు.ఇక టి 20ల్లో 28 వికెట్లు తీసుకుని అత్యధిక వికెట్లు తీసిన ఆటగాడిగా భారత్‌కు చెందిన జస్‌ప్రీత్‌ బుమ్రా నిలిచాడు.